**ELŐTERJESZTÉS**

**Tiszavasvári Város Önkormányzata Képviselő-testületének**

**2018. június 28-án tartandó ülésére**

Az előterjesztés tárgya: Tanuszoda lehetséges helyének meghatározása

Melléklet: 10 db térkép részlet

Az előterjesztés előadója: Sipos Ibolya általános helyettesítésre megbízott alpolgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/936/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2018. június 25.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Tanuszoda lehetséges helyének meghatározása**

Tisztelt Képviselő-testület!

A májusi testületi ülésen került megtárgyalásra a Tanuszoda helyének meghatározása című előterjesztés, melyről született döntést követően javaslatkéréssel fordultam Önök és a lakosság felé, hogy amennyiben tudnak olyan helyszínt megjelölni, amely a Nemzeti Sportközpontok (továbbiakban: NSK) által meghatározott paramétereknek megfelel, akkor azt küldjék meg a részemre. A javaslatokhoz tartozó térkép részletek az előterjesztés mellékletét képezik.

A lakosság részéről 3 javaslat érkezett:

1. A Városi Sportcsarnok melletti kihasználatlan salakos pálya

2. A katolikus templom és a volt Pethe Ferenc Általános Iskola közötti terület

3. Kinizsi u. 19. sz. alatti 2076 hrsz-ú ingatlan kertje, amely a Fenyő utcáról megközelíthető.

Az 1. gyakorlatilag ugyanaz a terület, amit mi is felajánlottunk másodikként.

A 2. terület ingatlanai nem önkormányzati tulajdonban vannak, a főút mellett helyezkedik el így a közművek rendelkezésre állnak, a méretüket tekintve a 2705/4 hrsz-ú ingatlan 5071 m2, míg a 2702 hrsz-i ingatlan 7435 m2 mindkettő megfelel, de a 2705/4 hrsz-ú lenne az alkalmasabb. A rendezési terv szerint Vegyes terület (Vt-1) amely megfelelő lenne. Azonban ezt a területet meg kellene vásárolni, amennyiben a tulajdonosnak is szándékában áll eladni, ez pedig több millió forint önerőt jelentene.

A 3. terület felhasználható része kb.: 3200 - 3700 m2, ami nem biztos, hogy elegendő nagyságú lenne a parkolók kialakításával együtt, valamint a jelenlegi Hész szabályozásának sem felelne meg, mert meghaladná a beépítési százalékot. Mivel ez egy kertvárosias lakóterületen helyezkedik el, így a közművek rendelkezésre állnak. Azonban plusz költséget jelentene a telekalakítás, az ingatlan megvásárlása és a bekötőút kialakítása, mivel a Fenyő utca nem aszfaltos út.

A képviselők részéről 8 javaslat érkezett:

1. Strand területe

2. Alkaloida mögötti terület

3. Vásártér, Vízmű u. 584 hrsz

4. Vasvári Pál u. 94. sz. alatti és melletti terület (1570/1, 1570/2 hrsz)

5. Deák Ferenc u. 0371/7 hrsz

6. Fecske-köz 579/1 hrsz

7. Vízmű telep területe

8. Pokolszik (Gergely deák garázssorok mögötti terület) 0289/29 és a 0289/30 hrsz

Az 1. terület 54.927 m2 nagyságú, amelyből jelenleg 4.027 m2 van beépítve. Az ingatlant tekintve több lehetőség is van a tanuszoda elhelyezésére, a tervezett szálloda helyére a táborral szemben vagy a Keleti-főcsatorna felőli oldalon. Ezen a területen Hész módosítás szükséges a telek alakításhoz, amennyiben 5000 m2 leválasztunk, abban az esetben is a Strand terültének beépítettsége 8%-os lesz a megengedett 20%-hoz képest, tehát még bőven marad terület ahová lehet a későbbiekben fejleszteni. A közművek adottak, kivéve a gázt, azonban az NSK-nak felvettetem a termálvíz használatának ötletét, amelyet meg fognak vizsgálni.

A 2. területen nincs önkormányzati ingatlan, ott főként legelők és szántók vannak, valamint gazdasági szolgáltató terület és ipari terület. Ez a terület közművekkel nincs ellátva, továbbá a város szélén található.

A 3. terület közművekkel ellátott, mérete igen kicsi kb.: 1750 m2, amelyen éppen a tanuszoda elfér, de már a parkolók nem, mivel az ingatlant ketté vágja a Vásártér utca. Az pedig nem ideális, hogy a parkolóból az utcán keresztül keljenek át a gyerekek a tanuszodához. Hész módosítás itt is szükséges lenne, hiszen Zöldterület.

A 4. terület közművekkel ellátott, viszont a két telket együttesen nézve is kicsinek minősül, mivel a területük 1953 m2, ami a 3. területhez hasonlóan szintén csak a tanuszoda elhelyezésére elegendő, valamint a Hész módosítása is szükséges, tekintve hogy kertvárosias lakó övezet.

Az 5. terület önkormányzati ingatlan, közművekkel ellátott, a terület nagysága megfelelő, telekalakítás a jelenlegi Hész alapján is megoldható. Tekintve, hogy Kereskedelmi szolgáltató gazdasági területen helyezkedik el nem biztos, hogy szükséges a Hész módosítása.

A 6. terület önkormányzati ingatlan, a telek formáját tekintve viszont a tanuszoda nem igazán fér el. Azonban ha összevonnánk a mögötte lévő két önkormányzati ingatlannal, akkor már bőven elférne (kb.: 6500 m2). Itt viszont számolnunk kell azzal, hogy a közművek messzebb vannak. Hész módosítás is biztosan kell mert, falusias lakó övezetben van.

A 7. terület önkormányzati ingatlan, a vízmű telepen, azaz a 3603 hrsz-ú ingatlanon hely nincs a tanuszoda elhelyezésére, azonban a mögötte lévő 3602/1 hrsz-ú ingatlan, amely deponálásra és a gépek tárolására szolgál sem elég nagy, a területe kb.: 3100 m2, valamint a telek háromszög alakja miatt nem fér el. Hész módosítás itt is szükséges lenne, hiszen Zöldterület.

A 8. terület magántulajdonban van, méretét tekintve 5-6-szor nagyobb, mint amekkora a szükséges terület. A közművek messzebb találhatóak, a megközelítésére szolgáló utak nem aszfaltosak. Plusz költséget jelentene tehát a telekalakítás, az ingatlan megvásárlása, amennyiben a tulajdonos/ok eladnák, a bekötőút kialakítása, a tereprendezés (nádas, cserjés terület), valamint Hész módosítása is szükséges, mivel kertvárosias lakó övezetben van.

Fentiekben foglaltak alapján, megállapítom, hogy a javasolt helyszínek közül a katolikus templom és a volt Pethe Ferenc Általános Iskola közötti 2705/4 hrsz-ú ingatlan, a Strand területe, a Deák Ferenc u. 0371/7 hrsz-ú ingatlan és a Pokolszik, ami méretét tekintve megfelelő lenne. Ezek közül elsőbbséget élveznek az önkormányzati tulajdonban lévő ingatlanok, a kettő közül pedig a Strand területe lenne ideálisabb. Azonban erre a területre Tiszavasvári Város Önkormányzata 15 évre bérleti, üzemeltetési szerződést kötött a Tiszavasvári Strandfürdő Kft.-vel, melynek kezdete 2013. év. A szerződésre való tekintettel egyeztetés szükséges Tiszavasvári Strandfürdő Kft. ügyvezetőjével a feltételekről, valamint az egyéb fejlesztési tervekről. Amennyiben ez a terület megfelelő lenne, valamint ha az NSK a termálvizes fűtést nem támogatja további egyeztetés szükséges a gázszolgáltatóval.

A földgázellátásról szóló 2008. évi XL. törvény 108. § (7) bekezdése alapján:

„Mentes a csatlakozási díj és minden más, a földgázelosztónak fizetendő díj alól a legfeljebb 4 m3/óra névleges teljesítményű fogyasztásmérő beszerelése azzal, hogy ebben az esetben az elosztóvezeték építése 250 méterig díjmentes. Ha az elosztóvezeték hossza meghaladja a 250 métert, a díjakat a 250 méter feletti részre kell megfizetni.”

A legközelebbi gázvezeték az Adria utcán van, tehát onnan kellene kiépíteni a gerincvezetéket, az üdülőbe vezető út a kishídig 300 m-re van, a Jázmin utcáig pedig 600 m összesen.

Fentieket figyelembe véve a javasolt 11 helyszínből a Strand területe és a Deák Ferenc u. 0371/7 hrsz-ú ingatlan tűnik a legalkalmasabbnak erre a célra.

Kérem a Tisztelt Képviselő-testületet, hogy a fentieket figyelembe véve szíveskedjen a határozat-tervezetet elfogadni.

Tiszavasvári, 2018. június 25.

**Sipos Ibolya**

**általános helyettesítésre megbízott**

**alpolgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2018. (VI.28.) Kt. számú**

**határozata**

**Tanuszoda lehetséges helyének meghatározása**

Tiszavasvári Város Önkormányzata Képviselő-testülete a 152/2018. (V.31.) Kt. számú határozatban foglalt jogkörében eljárva a tanuszoda lehetséges helyének meghatározásacímű előterjesztést megtárgyalta, és az alábbi határozatot hozza:

A tanuszoda megépítése céljából új lehetséges helyszínként jelöli meg a Strand területét (5702/10 hrsz) és a Deák Ferenc utcán lévő 0371/7 hrsz-ú ingatlant.

Felkéri az általános helyettesítésre megbízott alpolgármestert, hogy a Nemzeti Sportközpontok részére küldje meg a döntést, valamint az ingatlanok további adatait.

**Határidő:** azonnal **Felelős:** Sipos Ibolya általános helyettesítésre megbízott alpolgármester